Bill Gates demontează teoria conspirației și spune că nu va utiliza vaccinul anti-coronavirus pentru a implanta cipuri.
Bill Gates a vorbit despre teoriile conspiraţiei care îl vizează. Miliardarul a demontat toate supozițiile și spune că nu există nicio legătură între vaccinuri și monitorizarea oamenilor. Un sondaj din Statele Unite a constatat că 44% dintre republicani şi 19% dintre democraţi cred în aceste teorii ale conspiraţiei.
Bill Gates a vorbit despre teoriile conspiraţiei care îl vizează şi despre faptul că ar vrea să descopere un vaccin împotriva COVID-19 pentru a implanta cipuri în corpul oamenilor şi a-i putea urmări, scrie CNews.Întrebat despre teoriile care circulă în mediul online, Bill Gates a spus că "Nu există nicio legătură între aceste vaccinuri şi vreun fel de monitorizare. Nu ştiu de unde a venit ideea ", a spus fondatorul Microsoft."Cred că trebuie să spunem adevărul. Trebuie să le explicăm oamenilor care sunt valorile noastre, astfel încât toată lumea să înţeleagă de ce suntem implicaţi în acest proiect şi de ce suntem dispuşi să cheltuim miliarde de dolari pentru a accelera progresul ", a adăugat el.Bill Gates a anunţat cp fundaţia care îi poartă numele va contribui cu 150 de milioane de dolari pentru a ajuta ţările sărace să lupte împotriva pandemiei de COVID-19.Fondatorul Microsoft, unul dintre cei mai bogaţi oameni din lume, potrivit Forbes, a fost de-a lungul timpului subiectul multor teorii ale conspiraţiei. După izbucnirea pandemiei de COVID-19, conspiraţioniştii au susţinut că el este de fapt în spatele apariţiei noului coronavirus, având ca scop reducerea populaţiei la nivel mondial.O teorie susţine că Fundaţia Bill şi Melinda Gates a brevetat un tratament pentru această boală în urmă cu mai mulţi ani, înainte de a răspândi virusul în lume.Un sondaj din Statele Unite a constatat că 44% dintre republicani şi 19% dintre democraţi cred în aceste teorii ale conspiraţiei, relatează SBS News.